**EKSPERT I JASHTËM**

**TERMAT E REFERENCËS (ToR)**

**PROJEKTI: IWKA – Përfshirja e grave në agrobiznesin e Kosovës**

1. **INFORMATA TË PËRGJITHSHME RRETH PROJEKTIT**

Projekti **IWKA – Përfshirja e grave në agrobiznesin e Kosovës – Përmirësimi i statusit ekonomik dhe social të grave në Kosovë duke mbështetur agrobiznesin e udhëhequr nga gratë**, synon fuqizimin e grave në rrezik të varfërisë dhe të grave të kthyera përmes përvetësimit të aftësive bujqësore, në komunën e Prishtinës, Graçanicës, Ferizajt dhe Junikut. Projekti financohet nga Ministria Federale Gjermane për Bashkëpunim dhe Zhvillim Ekonomik (BMZ) përmes Engagement Global GgmbH, dhe implementohet nga CARE International dhe organizatat partnere lokale: Kosova-Women 4 Women (K-W4W) dhe Programi për të Drejta Civile në Kosovë (CRPK). Kohëzgjatja e projektit është 3 vjet. Projekti ka filluar më 01.04.2022 dhe pritet të përfundojë më 31.03.2025.

Projekti synon të kontribuojë në fuqizimin e grave në rrezik të varfërisë dhe të grave të kthyera nëpërmjet përvetësimit të aftësive bujqësore dhe krijimit të kooperativave të grave duke u mundësuar grave të menaxhojnë biznesin e tyre bujqësor (mikro); dhe përmirësimin e pozicionit vendimmarrës brenda familjeve të tyre përkatëse, komunitetit dhe shoqërisë së tyre. Projekti zbatohet në katër (4) komuna të Kosovës (**Prishtinë, Graçanicë, Ferizaj dhe Junik**).

Për të paktën 80 gra, projekti do të ofrojë mbështetje me grante në të mira për të krijuar biznesin e tyre (mikro) bujqësor. Ky numër grash do të trajnohen edhe për prodhimtari bujqësore dhe menaxhimin e bizneseve të tyre.

Nëpërmjet komponentit të avokimit, qindra gra do të përfitojnë në mënyrë indirekte nëse ligjet për agrobiznesin përmirësohen dhe politikanët vendas janë më të ndjeshëm ndaj nevojave të grave dhe të kthyerve në sektorin e bujqësisë fillojnë adresohen.

**Objektivat kryesore të projektit janë:**

1. Gratë të menaxhojnë biznesin e tyre bujqësor (mikro) dhe të përmirësojnë pozicionin e tyre vendimmarrës brenda familjeve, komunitetit dhe shoqërisë përkatëse.
2. Avokimi: Shoqëria kosovare dhe aktorët politikë janë të sensibilizuar ndaj nevojave dhe rreziqeve specifike gjinore e të të kthyerve dhe ndaj mundësive për gratë në sektorin e bujqësisë.
3. **OBJEKTIVI I ANGAZHIMIT**

Në kuadër të projekti është e paraparë që K-W4W të angazhojë ekspert të sektorit të bletarisë i cili do të realizojë trajnime praktike/mentorime (shërbime direkte) në terren tek lokacioni i përfitueses.

Si rrjedhojë K-W4W synon që të angazhojë ekspert për mbajtjen e trajnimeve praktike (këshillave direkte) të cilat përfshijnë praktikat e mira bujqësore relevante për kultivim të suksesshëm në temat si në vazhdim (por jo të limituara):

* Përdorimi adekuat dhe vendosja e pajisjeve të bletëve;
* Sëmundjet e Bletëve (parandalimi dhe trajtimi i tyre);
* Përgatitja pranverore dhe dimërore e bletëve;
* Ushqimi adekuat i bletëve.
1. **REZULTATI I PRITUR**

Rezultatet e mëposhtme që do të kërkohen:

* Eksperti do ti ofrojë (3-5) këshilla direkte tek secili përfitues, varësisht prej nevojës dhe kërkesës së ekipit të IWKA;
* Eksperti do të përgatisë materialin në bashkëpunim të ngushtë me stafin e K-W4W-së në lidhje me temat që do të zhvillohen;
* Eksperti do të përgatisë raportin përfundimtar narrativ, raporti përfundimtar duhet të jetë në gjuhën shqipe dhe duhet të dorëzohet tek personi kontaktues i K-W4W-së për çdo muaj të angazhimit pas përfundimit të aktiviteteve;
* Eksperti brenda ditës do të realizojë së paku 2-3 shërbime këshillimore brenda ditës (numri i përfituesve për ditë do të definohet në bazë të distancës së përfitueses nga lokacioni);
* Raporti duhet të përfshijë një përshkrim të shkurtër të aktiviteteve të zbatuara gjatë këshillave, si dhe rezultatet e arritura.
1. **PROFILI DHE EKSPERIENCA E EKSPERTIT**

K-W4W kërkon shërbimet e ekspertit me më së paku 3 vjet eksperiencë në sektorin e bletarisë si dhe në shërbime këshillimore.

Me këto kompetenca:

* Edukim universitar në bujqësi, së paku nivel bachelor (master ka përparësi), ne fushën e bletarisë;
* Eksperiencë e dëshmuar në punë të ngjashme;
* Njohja e gjuhës serbe do të konsiderohet përparësi.
1. **DITËT E PUNËS DHE AFATET KOHORE**

Deri në 20 ditë pune.

1. **DOKUMENTET QË DUHET BASHKANGJITUR**
* CV e përditësuar;
* Diploma e studimeve relevante;
* Së paku një referencë apo kontratë për punë të ngjashme;
* Oferta financiare, e specifikuar për ditë pune;
* Deklaratë për disponueshmërinë për realizimin e shërbimeve gjatë periudhës (Shkurt 2024 – Dhjetor 2024);
* Deklaratë për konfidencialitet me të cilin siguron që këto të dhëna janë ndarë vetëm me ekipin e projektit IWKA;
1. **KUSHTET**
* Shpenzimet e udhëtimit janë përgjegjësi e ekspertit;
* Eksperti duhet të ketë patentë të vlefshme për drejtimin e automjetit, kategoria B;
* Tatimet për ekspertin do të paguhen sipas ligjeve të Kosovës në fuqi;
* Pagesa do të bëhet përmes transferit bankar dhe do të realizohen sipas dinamikës së shërbimeve të realizuara;
* Oferta e kompletuar mund të dërgohet e skanuar përmes emailit **iwka@k-w4w.org**deri më **09.02.2024,** ora: **23:59.**

**Sqarim shtesë:** Në subjektin e emailit duhet të shënohet: **Emri dhe Mbiemri** dhe **Sektori** në të cilin aplikoni.